*Par atklāta konkursa “Apakšstaciju elektroiekārtu iegāde”*

*(ID Nr. RS/2021/69) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums:*

*Iepirkuma priekšmeta 2.daļā “Vidsprieguma transformatori, vidsprieguma un zemsprieguma sadales iekārtas un citas elektroiekārtas” ir apvienotas vairākas, dažādas un tehniski atšķrīgas iekārtas, kas atspoguļojas arī dažādos CPV kodos; lūdzu izskatīt iespēju pieļaut piedāvāt atsevišķas iekārtas, nepiedāvājot pilnu iepirkuma daļu, tādējādi nodrošinot lielāku izvēles iespēju.*

*Vēlamies vērst uzmanību uz to, ka jau tirgus izpētē "Apakšstaciju elektroiekārtu iegāde" iesniedzām pieteikumu, norādot iekārtas, kuras mūsu pārstāvētie ražotāji var piedāvāt un piegādāt.*

Atbilde:

Saskaņā ar Sabiedrisko pakalpojumu sniedzēju iepirkumu likuma 42. panta astoto daļu, pretendentiem ir tiesības pieprasīt papildu informāciju par iepirkuma procedūras dokumentos iekļautajām prasībām. Ņemot vērā, ka pretendents nevis uzdod jautājumu, bet lūdz veikt grozījumus nolikumā, informējam, ka Pasūtītājs šobrīd neplāno veikt grozījumus atklāta konkursa nolikumā.

Papildus paskaidrojam, ka Tehniskajā specifikācijā norādītie vilces transformatori un taisngrieži tiks savienoti savā starpā un veidos vienotu iekārtu kopu. Transformatoriem ir jābūt saderīgiem ar taisngriežiem, tādiem tehniskiem parametriem kā spriegums, slēguma shēma, jauda, pārslodzes izturība un citi ir jābūt salāgotiem normālai savstarpējai iekārtu darbībai.

Iepirkumu komisijas priekšsēdētāja Karīna Meiberga